 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሚከላ ሮንግ መስከረም 2001 ክዝክር ሕማቕ ይስምዓኒ ብዛዕባ ኤርትራ መጽሓፍ ዝጸሓፈት ደራሲት 7 መስከረም 2020 ምንጪ ስእሊ, Michela Wrong ኣብ ዉሽጢ ሓሙሽተ ዓመታት እቲ ዝበለጸን ዝኸፍአን ሸነኻት ኤርትራ ምስ ረኣኹ ሓዚነ ሕጂ ተዘክሮታት መስከረም 2001 ይኣቱ ስለ ዘሎ ሕማቕ ይስምዓኒ ትብል ሚከላ ሮንግ ሚከላ ሮንግ I didnt do it for you እትብል ብዛዕባ ኤርትራን ኤርትራውያንን መጽሓፍ ዝጸሓፈት ደራሲትያ እታ ብ 2005 ዝጸሓፈታ መጽሓፋ ከኣ ብቋንቋታት ጣልያንን ማንደሪንን ቋንቋ ቻይናውያን ተተርጒማ ቀሪባ ኣላ ብቋንቋታት ኤርትራ ትግርኛ ይኹን ትግረ ወይ ዓረብ ግን ገና ኣይተተርጐመትን እዛ ምስ ሮይተርስ ቢቢሲ ፋይናንሽያል ታይምስ ንብዙሕ ዓመታት ኣብ ኣፍሪቃ ዘገልገለት ጋዜጠኛ ንኤርትራ ናጽነታ ምስ ተጎናጸፈትያ ተላልያታ እቲ ሽዑ ዝነበረ ዉዕዉዕ መንፈስን ኵነታት ሃገርን ንመንፈሳ ስለ ዝማረኾ ኸዐዓ ብዛዕባ ኤርትራ መጽሓፍ ክትጽሕፍ ወሲና መንግስቲ ኤርትራ ምላሽ ሂቡ ቁጠባ ኤርትራ ደሕሪ ሓደ ዓመት ምልዓል እገዳ ስለምንታይ ብዛዕባ ኤርትራን ኤርትራውያንን ክትጽሕፍ ከምዝወሰነት ክትገልጽ እንከላ ከኣ ከምዚ ዚስዕብ ትብል እታ ብዛዕባ ሞቡቱ ኮንጎዛይር ዝጸሓፍክዋ መጽሓፍ In the Footsteps of Mr Kurtz ኣዝያ ስለ ዘህለኸትኒ ኣብ ኤርትራ ምስ በጻሕኩ ፍልልያት ኮንጎን ኤርትራ ንቕጽበት ተራእየኒ - ኮንጎ ብብልሽውናን ብክቱር ምልክን ተዋሒጣ ኤርትራ ኸኣ ምስቲ ኹሉ ኣብ ኩናት ዘጋጠመ ዕንወት ተስፋ ዘሎዋ ሐዳሽ ናጻ ውጻእ ሃገር ኰይና ረኺበያ ... ዜጋታታ ተጊሆም ዝሰርሑ ሕልሞም ንክማላእ ህርድግ ዝብሉ ብርእሰ ተኣማምነት ሓንቲ ዲሞክራስያዊት ኤርትራ ንክሃንጹ ድሕር ዘይብሉ ህዝቢ ኰይኖም ምስ ርአኹ ተመሲጠ ብሓጺሩ እቲ ናይ ኮንጎን ኤርትራ ፍልልይ ዓቢ ኮይኑ ስለዝረኸብኩዎ እታ ን30 ዓመታት ብኩናት ዝሓለፈት ሃገር ብኸመይ ናብቲ ዓወት ከም ዝበጽሐት መጽሓፍ ክጽሕፍ ወሲነ ትብል ሚከላ ምንጪ ስእሊ, Michela Wrong ቅድሚ ንምጽሓፍ ምውሳና ንመጀመርታ ከመይ ኢላ ናብ ኤርትራ ከም ዝበጽሐት ከተዕልል እንከላ ከምዚ ዚስዕብ ትብል ... ጋዜጠኛ ፋይናንሽያል ታይምስ ኣብ ዝነበርኩሉ እዋን እቲ ጋዜጣ ኣብ ኤርትራ ናይ ወፍሪ ዳህሳስ ንኸካይድ ስለዝወሰነ ንዓይ ልኣኸኒ ኣብ ኤርትራ ምስ በጻሕኩ ምስ ብርክት ዝበሉ ሓለፍቲ ተራኺበ ዝኣክል ሓበሬታ ኣከብኩ ሽዑ ኩሉ ሰብ ክፉት ኰይኑዩ ዘዛርበካ ነይሩ ምስ ፕረሲደንት ኢሳያስን ካልኦት ሓሙሽተ ሚኒስተራትን - ከም በዓል ጴጥሮስ ሶሎሞን ሳለሕ መኪ ከምኡውን ምስ ሓላፊት ቱሪዝም ... ወዘተ ዕዉት ቃለ መጠይቕ ኣካይደ ሽዑ ዝነበረ ክፉትነት ብሓቂ ኣድኒቐዮ ትብል ትማልን ሎምን ብዛዕባ ኤርትራ ክትሓስብ እንከላ ከኣ ከምዝኢ ትብል ብዙሕ ነጋራት ኣብ ሓሳበይ ይመጽኡኒ ኣብ ኤርትራ ንመጀመርታ ዝበጻሕኩሉ እዋን ወርቃዊ ዘመን ኢዩ ነይሩ ክብል እኽእል እዚ ብ 1996 ምዃኑዩ እቲ እዋንቲዩ ጦብላሕ ዝብለኒ ዘመን ተስፋ ዘመን ፍሕትሕት ዘመን ርእስኻ ኣልዒልካ ምኻድ ምንባሩ እዝክሮ ሰባት ኣብ ፈቐድኡ ይረኽቡኻሞ ሰላም ይብሉኻ ምስ ተፋለጡኻ ዛንትኦም ንክነግሩኻ ሰጋኣ ኣይብሉን ብዙሓት ሰባት ቋንቋ ጣልያን ክዛረቡ ምስምዐይ ክድንጽወኒ እዝከረኒ ኣነ ኸኣ ኣደይ ጣልያን ስለ ዝዀነት ብጣልያንኛ አዕልሎም ነይረ ኣብቲ ጸጸኒሐ ንኤርትራ ዝማላለሰሉ ዝነበርኩ እዋን ብዙሕ ጽቡቕ ተዘክሮታት ኣዋህሊለ ብሓቂ ምዕሩግ ክሩዕ ህዝቢዩ ኩሉ ሰብ ነናቱ ዘይውዳኣ ዛንታ ኣለዎ ደቂ ኣስመራ ድሕሪ ስራሕ ዓበይቶም ኣናእሽቶም ኣብ ጐደና ሓርነት ሸናዕ ክብሉ ሰባት ባርኔጥኦም ኣውጺኦም ብኽብሪ ሰላም ክበሃሃሉ ተጋደልቲ-ነበር ድማ ንሓድሕዶም ብሞንኩቦም እናተጓነጹ ሰላምታ ክለዋወጡ እዝከረኒ ብርክት ዝበሉ ኤርትራውያን ኣዕሩኽውን ኣጥርየ እየ ድሓር ግን ምስ ኢትዮጵያ ዉግእ ስለ ዝተጀመረ ነገራት ተቐያይሩ ብዙሕ ጸገማት እውን ስዒቡ ሓራካ ተኽላይ ገብረስላሴ ምንጪ ስእሊ, Michela Wrong መግለጺ ስእሊ, ሚከላን ሓራካን ኣብ ኣስመራ ካብ ዝተፋለጥክዎም ሰባት ሓደ ሓራካ እዩ ሓራካ ሳጓ ናይ ተስፋይ ገብረስላሴ እዩ ሓራካ እቲ ብዕድመ ዝዓበየ ተጋዳላይ ኮይኑ ካብ ስሳታት ጀሚሩ ዝተቓለሰ ብዙሕ ዝረኣየን ዜሕለፈን ብዙሕ ዘይዛረብ ግን ኣዝዩ መስተውዓሊ ሰብ ነበረ ኢላ ትገልጾ ሚከላ ሚከላ ንፈለማ እዋን ኣብ ኣስመራ ምስ በጽሐት ኣብ መዓርፎ ነፋሪት ዝተቐበላ ታክሲስታ ሓራካ ነበረ ካብ ሓራካ ዝነውሐ ዝተጋደለ ሰብ ኣብ ሜዳ ኤርትራ ኣይነበረን ኣነ ግን ነዚ ሓቂዚ ኣይፈልጥን ነይረ ትብል ሚከላ ሓደ ካብቶም ዘዛርቦም ዝነበርኩ ሚኒስተራትዩ ነጊሩኒ ከኣ ትብል እዚ ኹሉ እዋን ንኤርትራ ክመላለስ ሓራካ ይቕበለንን የፋንወንን ኣብ ዝደለኹዎ ቦታ ኸኣ የብጽሓንን ይለኣኸንን ነበረ እቲ ሓቀኛ ስእሊ ኤርትራ ኣብ ባህርያት ሓራካ እርእዮ ነበርኩ ቀስ ኢለ እናፈለጥኩዎ ምስ ከድኩ በሰላ-ውግእ ኤርትራ ኣብ ገጹ ክርእዮ ጀመርኩ ብዙሓት ተጋደልቲ ስልጣንን ሽመትን ተዋሂቡዎም ኣብ በብዓይነቱ ስርሓት ክምደቡን እንከለው ሓረካ ግን ኣብ ታክሲ ምዝዋር ኣተወ ከዕረምርም ከኣ ከቶ ሰሚዐዮ ኣይፈልጥን ትብል ሚከላ ኣብ ፖለቲካ ዘሎ ሕምየትን ሓድ-ሕድ ምርጋሕን ንዕኡ ዘይከውን ስራሕ ምዃኑ ድሮ ስለዘስተብሃለሉ ኣብ ዕብየቱ ብሰላም ክነብር ከም ዝወሰነ ተረዲኡኒ እናበለት ኵነታቱ ትገልጾ እቲ ኣብ ህይወቱ ደጊሙ ዉግእ ክርኢ ዘይደሊ ዝነበረ ሓረካ ናይ ባድመ ዉግእ ምስ ተጀመረ ብዙሕ ሓዘነ ሐደ መዓልቲ ንባጽዕ እናተጓዓዝና ንፋስ ክንወስድን ኣብ መገዲ ምስ ኣዕረፍና እቲ ብዙሕ ዘይዛረብ ሓረካ ዉግእ ሓያልዩ ... ኣብ ዉግእ ክንምለስ ኣይምተገብአን ክብል ሰሚዐዮ ትብል ሓቁዩ ኤርትራ ድሕሪቲ ኹሉ ናይ ናጽነት ዉግእን በሰላን ተመሊሳ ናብ ዉግእ ብምእታዋ እቲ ኣብ ሸሞንተ ናይ ሰላም ዓመታት ዝተደለቡ መኽሰባት ብኸቢድ ተሃስዩ እዩ እናበለት ዉግእ ከቢድን አዕናውን ምዃኑ ትዛረብ ሓረካ ድማ በቲ ውግእን ዉጽኢቱን ከም ዝተተንከፈ ይርኣያ ከም ዝነበረ ድማ ትምስክር ሓራካ ብጽኑዕ ሕማም ተታሒዙ ወርሒ ሓምለ 2004 ካብዛ ዓለም ብሞት ተፈልየ ሽዑ ዕድሚኡ 68 ነበረ ቅድሚ ምስንባቱ ኣብ ሆስፒታል ከይዳ በጺሓቶ ግን ኣይርኢ-ኣይሰምዕ ስለ ዝነበረ ምሕረት የውርደልካ ክትብሎውን ኣይከኣለትን ምንጪ ስእሊ, Michela Wrong መግለጺ ስእሊ, ሓራካ ተኽላይ ገብረስላሴ - 2000 ትሕዝቶ መጽሓፍ ሚከላ ሮንግ እቲ ብመስከረም 2001 ዘጋጠመ ፖለቲካዊ ወጥሪ ንኤርትራ ፍጹም ለወጣ እታ ንቕድሚት ትግስግስን ነተን ካልኦት ሃገራት ከተርክብን ዘብ-ዘብ ትብል ዝነበረት ሃገር ልጓም ሓዘት ብዙሕ ነገር ከኣ ደው በለ መድርኽ ዲሞክራሲ ኣይተበጽሐን እቲ ዝደለ ዝነበረ ደሞክራሲያዊ ለውጥታት እውን ኣይተኣታተወን ብኣንጻሩ እቶም ለውጢ ክተኣታቶ ዝጠለቡ ኣባላት ማእከላይ ሽማግለን ሓለፍቲ መንግስትን ኣብ ቀይዲ ኣተዉ እተን ክዕንብባ ጀሚረን ዝነበራ ናይ ብሕቲ ጋዜጣታት ድማ ተዓጽዋ ሚከላ ሮንግ እታ ዝጀመረታ መጽሓፋ ከይወድኣታ ኵነታት ኤርትራ ተለወጠ እቲ ብተስፋን ዓወታትን ትገልጾም ዝነበረት መድርኻት መልክዖም ተለወጡ ኤርትራ ኣብ ሓድሕድ ምጭኽኻንን ምእሳርን ኣፍ ምዕባስን መርገጽትን ተሸመት ነቲ ኩነታት ብሓቂ ተስፋ ዜቝርጽ ኵነታት ተፈጥረ ክትብል ትገልጾ ኣብታ መጽሓፍ ሰፊሩ ዝርከብ ዛንታ ካብቶም ካልኦት ዛንታታት ፍልይ ይብል ዋላኳ እቲ ዛንታ ካብ ዘመን ጣልያን ጀሚሩ ናብ ዘመናት እንግሊዝን ሃይለስላሴን ደርግን ይስገር ከምኡ እናበለ ኸኣ ዘመን ናጽነት ኣትዩ ክንዮኡ ሰጊሩ ናብ ውግእ ባድመ ይበጽሕ - ኣጸሓሕፍኣ ፍሉይዩ እቲ ዛንታ ንዉግእ ባድመ ሓሊፉ ኣብ ወርሒ መስከረም 2001 ይበጽሕ ነቲ ፍጻሜ ከኣ ብዝተፈላለዩ ኵርንዓት ትገልጾ ወጻእተኛታት ከይተረፉ ነቲ ፍጻሜ ዜንበሩሉ ትዕዝብታት ኣርያ ኣብ መጽሓፋ ኣስፊራቶም ትርከብ በቲ ዝብልዎ ዝነበሩ ከኣ እቲ ዛንታ ብዜስደምም መሰጋግሮ ኣቢሉ ክሳብ 2004 ይበጽሕ ሚከላ ብዛዕባ ጊዜ ሰውራ ዝተኻየዱ ፍጻሜታት ክትገልጽ እንከላ ኣቀራርብኣ ፍሉይነት ኣሎዎ ንኣብነት ብዛዕባ ባቡራት ዝጭወያሉ ዝነበረ እዋን ኣብ ቃኘው ካምቦ ኣሜሪካውያንዝካየድ ዝነበረ ስርሓት ብፊዳኢን ዝፍጸሙ ዝነበሩ ምስጢራውያን ስርሒታት ኣብ ዑና ዘጋጠመ ቅዝፈት ብምስጢራዊ ስርሒት ካብ ሰምበል እሱራት ዝወጽኡሉ እዋን ካብ ባንካታት ንሰውራ ተባሂሉ ዝወጽእ ዝነበረ ገንዘብ ንሜዳ ዝልኣኽ ዝነበረ ካብ መኻዚኖታት ዝወጽእ ዝነበረ መድሃኒታት ... ወዘተ. 